Més de 700 joves passen per la I Jornada de Cultura Urbana celebrada a Alaquàs
20/06/2017

# Més de 700 joves passen per la I Jornada de Cultura Urbana celebrada a Alaquàs

*   20/06/2017
*   [Joventut](/categoria/15/0/joventut)
*   [Imprimir](#)
*   Compartir
*    https://www.alaquas.org/documento.asp?id\_do=16274

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16274%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%20700%20joves%20passen%20per%20la%20I%20Jornada%20de%20Cultura%20Urbana%20celebrada%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16274/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16274/20062017_mg_0207_Form_4.jpg)](https://www.alaquas.org/ficheros/documentos/2017/2/16274/20062017_mg_0207_Form_10.jpg "<a href='https://www.alaquas.org/ficheros/documentos/2017/2/16274/20062017_mg_0207_Form_10.jpg' target=_blank><i class='fa fa-external-link' aria-hidden='true'></i>.Més de 700 joves passen per la I Jornada de Cultura Urbana celebrada a Alaquàs</a>")

L'Assemblea Popular d'Alaquàs celebra amb èxit aquesta primera cita amb l'art urbà organitzada per donar una resposta unitària i combativa de la joventut contra els actes i les pintades feixistes que han proliferat a Alaquàs en els últims mesos

Una gran convocatòria i una resposta massiva. L’Assemblea Popular d’Alaquàs va aconseguir el passat dissabte 17 de juny que més de 700 joves de diferents poblacions es desplaçaren fins Alaquàs per gaudir de la I Jornada de Cultura Urbana celebrada al municipi per dir no a qualsevol tipus d’actes i pintades feixistes.

Els joves van convertir Alaquàs un espai cultural i d’oci juvenil alternatiu que va donar l’oportunitat de traure a l’escena pública a joves artistes emergents de diferents àmbits culturals. La jornada, organitzada a iniciativa de l’Assemblea Popular d’Alaquàs amb la col·laboració de l’Ajuntament d’Alaquàs, va treballar de valent per complir el seu objectiu prioritari: donar una resposta unitària i combativa de la gent jove contra els actes, agressions i pintades feixistes que han proliferat a Alaquàs en els últims mesos.

“Per a nosaltres ha suposat un gran repte que creiem que pot ser molt significatiu i una gran aportació per a la vida cultural, d’oci i sociopolítica del nostre poble. Hem volgut fer d’Alaquàs un punt de trobada de l’art urbà per un dia”, han afirmat els joves.

La jornada es va iniciar a les 10 hores del matí a la plaça de la Constitució amb la Trobada d’Artistes Urbans. L’activitat va tindre lloc al carrer Clara Campoamor d’Alaquàs on es va realitzar una pintura mural per donar resposta col·lectiva a les pintades feixistes que proliferen a aquest carrer en concret. Els joves disposaren de 7 espais de 4,8x1,9m cadascun, punt de la trobada d’artistes urbans emergents on les obres murals versaren sobre el antifeixisme, la tolerància, la convivència, la multiculturalitat, la democràcia i el respecte. L’Ajuntament d’Alaquàs va dotar els joves de pots de pintura. A la plaça de la Constitució hi va haver una exhibició de grafits per a la qual es va comptar amb la presència d’artistes convidats coneguts com Fore, Sig de Brons, Crackoin, Miedo 12, Griego i Duke així com també un taller de serigrafia. 

L'art de la fotografia va tindre també un espai a la Jornada de la mà de Binomio Mujeril,que naix de la necessitat de dues amigues (Bego i Lucía) d’expressar(te), explorar(nos), compartir espai i temps juntes i amb allò fomentar el feminisme i l'art amateur. Busquen desmitificar el tracte aberrant a la dona i esfondrar introjectes socioculturals que només ens fan esclaves. I, amb tot, fomentar noves mirades lliures de prejudicis. 

A partir de les 10 hores a la plaça de la Constitució va tindre lloc la Fira Social, un espai de convergència de diferents organitzacions i moviments socials, les quals van tindre un estand cada una a la plaça. Comptaren amb la presència de l’Assemblea Popular d'Alaquàs, el Banc Obrer Solidari d'Aliments, el Refugio d’Aquiles, Binomio Mujeril, We Are Allone i Tekno Against Borders.

Entre les 21 hores i les 22 hores, Jacinto Sifón Fontana va estar a càrrec d'un divertit espectacle de circ, malabars, bici acrobàtica, clown, música i poesia. En temps de crisi, moltes persones s'han vist en situació de buscar alguna alternativa enfront de l'escassetat I precarietat laboral, com és el cas de Jacinto, de professió llanterner, el qual ha recorregut al món de l'espectacle i la _performance_, disposat a desembossar una mica més que lavabos i excusats.

Dinar i sopar popular, actuacions de DJs i concerts a càrrec de grups de hip hop per la vesprada i punk rock per la nit, van completar la programació organitzada a la qual es va convidar a participar  a tots els moviments socials valencians i a totes les artistes urbanes que volgueren contribuir a l’esdeveniment aportant el seu art, la seua música, artesania, taller, xerrada, espectacle o qualsevol altra aportació.